laion/Wikipedia-Exotic huggingface dataset:
.gt

.gt היא סיומת האינטרנט בגואטמלה. החל מ-29 במאי 2012, רישומים של .gt ברמה שנייה זמינים. נכון למאי 2022, רשומים מעל 23,600 אתרים תחת סיומת האינטרנט .gt. .com.gt: גופים מסחריים .edu.gt: מוסדות חינוך .net.gt: רשתות; ללא הגבלה ברישום .gob.gt: ישויות ממשלתיות בגואטמלה .org.gt: ארגונים; ללא הגבלה ברישום .mil.gt: ישויות צבאיות בגואטמלה .ind.gt: אנשים מדיה וקבצים בנושא .gt בוויקישיתוף אתר האינטרנט הרשמי של .gt רשם. GT מידע Mayo 2022, www.gt, ‏מאי 2022 (באנגלית) ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
.gn

‎.gn היא סיומת האינטרנט בגינאה. .com.gn: מסחרי .ac.gn: אקדמי .gov.gn: ממשלה .org.gn: מלכ"רים .net.gn: תשתית רשת מדיה וקבצים בנושא .gn בוויקישיתוף אתר האינטרנט הרשמי של .gn מידע אודות .gn "GN DOMAIN TEMPLATE....: 2.31 2004.11.03" (TXT). Psg.com. נבדק ב-2016-09-26. ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
.gs

‎.gs היא סיומת האינטרנט באיי ג'ורג'יה הדרומית ואיי סנדוויץ' הדרומיים. .gs הוא תחום נפוץ לשירותי קיצור כתובות אתרים מדיה וקבצים בנושא .gs בוויקישיתוף אתר האינטרנט הרשמי של .gs מידע אודות .gs אתר רישום תחום .gs האתר הרשמי הממשלתי של דרום ג'ורג'יה ואיי סנדוויץ' הדרומיים כמה אתרים כאלו לדוגמה: brook.gs, redwn.gs, lakin.gs, goza.gs, gado.gs, hvd.gs, whtp.gs, brd.gs, eurowin.gs, coralsprin.gs ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
הר כריסטי (איי שטלנד הדרומיים)

הר כריסטי (באנגלית: Mount Christi) הוא הר בצפון רכס אימאון, באי סמית', באיי שטלנד הדרומיים, שבסמוך לאנטארקטיקה. גובהו של ההר 1,280 מטרים מעל פני הים; הר כריסטי הוא ההר ה-3,430 בגובהו באנטארקטיקה. הר כריסטי מתנשא מעל קרחון קונגור המצוי מערבית - צפונית-מערבית להר; מעל קרחון סאפארבו, המצוי צפונית להר ומעל קרחון ריטיה המצוי דרומית-מזרחית להר. ההר ממוקם 5.5 קילומטרים צפונית-מזרחית להר פסגה; 3.36 קילומטרים דרומית - דרום-מערבית לנקודת דליאן; ו-3.22 קילומטרים דרומית- מערבית לפסגת מטוצ'ינה. ההר מופה לראשונה על ידי משלחת הסקר ההידרוגרפי של הצי המלכותי הבריטי בשנים 1951–1952. משלחת הסקר ההידרוגרפי הבריטי קראה להר "הר סמית" (Mount Smith) בשנת 1951. רב החובל ויליאם סמית' גילה את איי שטלנד הדרומיים בשנת 1819; ב-16 באוקטובר 1819 הגיע סמית' לאי המלך ג'ורג', קרא לאי על שמו של ג'ורג' השלישי, והכריז על הארכיפלג של איי שטלנד הדרומיים כטריטורייה בריטית. כף סמית' התגלתה ומופתה לראשונה על ידי ויליאם סמית' באוקטובר 1819, והוא נתן לכף את שמה. משלחתו של הנרי פוסטר, אשר חקרה את האיים בשנים 1828–1831 קראה לכף סמית' בשם "כף כריסטי" ( "Cape Christi"), אולם מאחר שסמית' נתן לכף שם קודם לכן - הוחלט כי שם זה יישאר שמה של הכף, ולכן הוועדה המייעצת לשמות אנטארקטיים של בריטניה החליטה בשנת 1953, כי השם יועבר להר - הקרוי היום הר כריסטי. • Defense Mapping Agency 1992, Sailing Directions (planning Guide) and (enroute) for Antarctica, P 327 • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 135 הר כריסטי באתר הסקר הגאולוגי של ארצות הברית הר כריסטי באתר הגאזט האנטארקטי של ממשלת אוסטרליה הר כריסטי באתר הגאזט האנטארקטי המשווה SCAR של ממשלת אוסטרליה תצלום לוויין של אזור ההר, תוך סימון אתרים נוספים באזור באתר copernix תצלום לוויין של אזור הר כריסטי תרשים הנוף הנשקף מהר כריסטי באתר peakvisor מזג אוויר נוכחי מעודכן בהר כריסטי תחזית מזג אוויר עדכנית ארוכת טווח עבור הר כריסטי נתוני מזג אוויר היסטוריים עבור הר כריסטי סטטיסטיקות מזג אוויר עבור הר כריסטי מידע גאוגרפי והיסטורי באתר הסקר הגאולוגי של ארצות הברית מידע היסטורי וגאוגרפי באתר הגאזט האנטארקטי המשווה SCAR של ממשלת אוסטרליה לפי הספר Sailing Directions (planning Guide) and (enroute) for Antarctica, המפורט בפסקת "לקריאה נוספת", גובה הר כריסטי 1,250 מטרים מעל פני הים הרי אנטארקטיקה לפי גובהם מידע היסטורי על כף סמית' תיאור גילוי איי שטלנד הדרומיים
תחרות הזמר של הבונדסוויז'ן

תחרות הזמר של הבונדסוויז'ן (בגרמנית: Bundesvision Song Contest) היא תחרות מוזיקה, שנערכה בין שש עשרה המדינות המרכיבות את גרמניה. התחרות נוצרה על ידי שטפן ראב ושודרה בשידור חי בערוץ "ProSieben". התחרות מבוססת על תחרות הזמר של האירוויזיון אך עם כללים שונים את המוזיקה בשפה הגרמנית כשאחד מכללי התחרות הוא שבשיר המשתתף בתחרות לפחות חמישים אחוז ממילותיו צריכות להיות בגרמנית, שטפן ראב שימש גם כמנחה התחרויות. התחרות נערכה מ-2005 ועד 2015, בתחרות הראשונה זכתה להקת הפופ "Juli" שייצגה את מדינת הסן. אפוקליפטיקה פאניק פולרקרייס 18 מדיה וקבצים בנושא תחרות הזמר של הבונדסוויז'ן בוויקישיתוף אתר האינטרנט הרשמי של תחרות הזמר של הבונדסוויז'ן
Nirvana (מיני-אלבום)

Nirvana (בעברית: אושר) הוא המיני-אלבום הראשון של הזמר/ת סם סמית'. המיני-אלבום יצא לאור ב-3 באוקטובר 2013 בפורמט הורדה דיגיטלית. המיני-אלבום כולל חמישה שירים (שבעה במהדורת הבונוס), דוגמת "Safe with Me" שהגיע למקום ה-86 במצעד הסינגלים הבריטי. המיני-אלבום כולל סינגל אחד, ארבעה שירים ושני שירים נוספים במהדורת הבונוס. השיר "Safe with Me", שנכתב על ידי סמית' ובן אש, הגיע למקום ה-86 במצעד הסינגלים הבריטי. השיר "Latch", שהיה לרצועה הרביעית מתוך המיני-אלבום, זכה במקום הראשון במצעד שירי הדאנס-אלקטרוני של הבילבורד האמריקאי. מידע על האלבום Nirvana באתר MusicBrainz מידע על האלבום Nirvana באתר AllMusic האלבום Nirvana באתר Discogs האלבום Nirvana באתר יוטיוב CHART: CLUK Update 12.10.2013 (wk40). Zobbel.de/ Disclosure Sam Smith Sam Smith Nirvana - EP
ג'ק גלאגר

אוליבר ווסטפילד קלפי (באנגלית: Oliver Westfield Claffey; נולד ב-7 בינואר 1990) הידוע יותר בשם הבמה שלו, ג'ק גלאגר הוא מתאבק ולוחם MMA אנגלי. הוא מוכר בעיקר בשל תקופתו בארגון ההיאבקות WWE, שבו הופיע במותגים 205 לייב (המיועדת למחלקת משקל הקל של הארגון) ו-NXT לרוב תחת שם הבמה "ג'נטלמן" ג'ק גלאגר. קלפי התמודד עם מספר האשמות בגין תקיפה מינית; הוא שוחרר מה-WWE ביוני 2020 עקב תקיפה שפורסמה בשנת 2014 מטעם התנועה החברתית Speaking Out. קלפי החל את הקריירה שלו כמתאבק בשנת 2006, כשהופיע בארגוני ההיאבקות העצמאיים. כעבור עשור, הוא השתתף בטורניר ה-Crusierweight Classic. לאחר הטורניר, הוא חתם על חוזה ב-WWE. נשים רבות האשימו את קלפי בגין תקיפה מינית. ב-19 ביוני 2020, עלתה לסדר היום תקיפה שפורסמה בשנת 2014 כחלק מהתנועה החברתית Speaking Out. הוא שוחרר מחוזהו ב-WWE באותו היום, כשקיבל אחריות על המקרה לאחר שיחות עם הנהלת ארגון ה-WWE. בהמשך, קלפי פרסם הצהרה שבה הוא התנצל על התקיפה שהתרחשה בשנת 2014, אך בד בבד טען כי מדובר ב"מקרה בודד", שאינו משקף את היחס שלו כלפי נשים. בתגובה, הצד הנתקף המשיך לטעון שקלפי תקף מספר נשים נוספות. הישגים בארגון ההיאבקות Futureshock Wrestling – FSW אליפות FSW (פעמיים) גביע טורניר FSW אליפות הזוגות של FSW (פעם אחת) - עם אלכס ציאניד הישגים בארגון ההיאבקות Tetsujin Shoot Style טורניר Tetsujin Shoot Style‏ (2015) הישגים בארגון ההיאבקות Grand Pro Wrestling – GPW אליפות הזהב של גלאגר (פעם אחת) האליפות הבריטית של GPW (פעם אחת) הישגים במגזין ההיאבקות Pro Wrestling Illustrated – PWI PWI דירג אותו במקום ה-145 מתוך 500 המתאבקים הטובים ביותר לשנת 2017 הישגים בארגון ההיאבקות Scottish Wrestling Alliance ראמבל באטלזון (2014) מדיה וקבצים בנושא ג'ק גלאגר בוויקישיתוף ג'ק גלאגר, ברשת החברתית אקס (טוויטר) ג'ק גלאגר, ברשת החברתית אינסטגרם ג'ק גלאגר, באתר BoxRec ג'ק גלאגר, באתר WWE.com להיאבקות מקצועית ג'ק גלאגר, באתר Online World of Wrestling ג'ק גלאגר, באתר שרדוג תנועת Speaking Out: כוכב ה-WWE, ג'נטלמן ג'ק גלאגר, שוחרר מחוזהו עקב אישומי תקיפה מינית "הגיע הזמן שאגיד משהו. התנהגות כזאת אינה מתקבלת" בטוויטר ג'ק גלאגר שוחרר מתאבק ה-WWE, ג'ק גלאגר, שוחרר עקב האשמות בנושא תקיפה מינית מתאבק ה-WWE לשעבר, ג'ק גלאגר, מפרסם הצהרה בנושא התקיפה המינית הצד הנתקף עונה להצהרה שפורסמה על ידי ג'ק גלאגר בטוויטר ICE FC 13 ICE FC 13 – סזאר ולנסיה נגד ג'ק גלאגר, סרטון באתר יוטיוב (אורך: 10:15) GPUK Night of the Gladiators 25 – ג'ק גלאגר נגד סטפן קאולי, סרטון באתר יוטיוב (אורך: 3:45)
הדיוויזיה ה-195 (האימפריה הגרמנית)

הדיוויזיה ה-195 (בגרמנית: 195. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-4 באוגוסט 1916 בחזית המזרחית ולחמה במהלך מתקפת ברוסילוב. באפריל 1917 עברה לחזית המערבית, שם לחמה בקרב איפר השלישי. בנובמבר 1917 הועברה הדיוויזיה לחזית האיטלקית, שם לחמה בקרב קפורטו כחלק מהארמייה הגרמנית ה-14. בדצמבר 1917 חזרה הדיוויזיה לחזית המערבית, שם לחמה במהלך מבצע מיכאל ובמהלך הקרב השני על המארן. לאחר מכן לחמה הדיוויזיה במתקפת מאה הימים, ובכלל זה בקרב סן-מייל ובמתקפת מז-ארגון עד סוף המלחמה בינואר 1919 חזרה הדיוויזיה לגרמניה ופורקה. אברהרד פון שמטוב (4 באוגוסט 1916–31 באוגוסט 1916) היינריך פון הופמן (1 בספטמבר 1916–31 בדצמבר 1916) ריינהרד פון וכמר (1 בינואר 1917–21 בפברואר 1918) גאורג ויידנר (22 בפברואר 1918–19 באוקטובר 1918) קרל פון לוינסקי (20 באוקטובר 1918–ינואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
אלמז (יחידה)

היחידה המיוחדת למלחמה בטרור "אלמז" (בבלארוסית: СПБТ «Алмаз») היא יחידה מיוחדת של משרד הפנים של בלארוס המבצעת מגוון רחב של משימות למניעת פעולות טרור ולהגיב לאירועים בהתאם להנחיות שר הפנים של בלארוס. על פי דיווחים בתקשורת, היחידה, בנוסף לפעולות נגד טרור, נוטלת חלק בדיכוי ההתנגדות הפוליטית למשטרו של לוקשנקה והיא מעורבת בפיזור הפגנות המוניות. היחידה הוקמה ככוח המשימה המיוחד של משרד הפנים הבלארוסי "ברקוט" ב-2 בינואר 1991 בהתאם לצו של משרד הפנים מ-14 בדצמבר 1990. זו הייתה היחידה המיוחדת הראשונה של משרד הפנים בשטח בלארוס. בתחילה, "ברקוט" הייתה כפופה למחלקת בתי הסוהר של משרד הפנים הבלארוסי עד שהועברה בהמשך לאחריות המשטרה. המפקד הראשון של היחידה היה קפטן ולדימיר נאומוב. בשנת 1994 מפקד "ברקוט" ולדימיר נאומוב יזם לארגן מחדש את הכוחות המיוחדים. בסתיו 1994 הפכה היחידה ליחידה מיוחדת של משרד הפנים של בלארוס עם כפיפות לשר באופן אישי וקיבלה שם חדש – "אלמז". היחידה קיבלה משימות חדשות, כולל השתתפות במאבק נגד ארגוני פשע מאורגן, מעצר עבריינים מסוכנים וחמושים במיוחד. אלמז ביצעה 3,700 פעולות מיוחדות; שחררה 105 בני ערובה; עצרה 4,300 עבריינים שביצעו פשעים חמורים; תפסה וניטרלה 20 מטעני נפץ, 21,100 אמצעי לחימה ותחמושת. משימותיה העיקריות של היחידה בעת הקמתה היו: שחרור בני ערובה; מעצר עבריינים חמושים; חיסול הפרעות במקומות ציבוריים. ולדימיר נאומוב (1991) ניקולאי קרפנקוב (1992–1994; 2003–27 בדצמבר 2010) ויקטור זוראייב (27 בדצמבר 2010–הווה) ב-14 במרץ 2002 מצא בית הדין המחוזי במינסק יחידה של אלמז בחטיפת העיתונאי דמיטרי זאוודסקי. ב-25 במרץ 2006 עיכבו אנשי יחידת "אלמז" את המועמד לנשיאות אליכסנדר קזולין. במשך יותר מ-20 שעות לא הצליחו קרובי המשפחה להבין מהרשויות היכן הוא נמצא, האם הוא חי, מה עלה בגורלו, מה מצבו הגופני. בהמשך התברר כי קזולין הוכה קשות במהלך מעצרו ובדרך לבית המעצר שקדם למשפט בז'ודינו הוא עבר עינויים. במהלך פיזור ההפגנות בתאריכים 19–20 בדצמבר 2010, לוחמי אלמז הואשמו באכזריות מיוחדת. ב-27 בדצמבר פוטר ניקולאי קרפנקוב, מפקד היחידה למלחמה בטרור אלמז במשרד הפנים, בשל כך. על פי The Insider, לוחמי אלמז עשויים להיות מעורבים ברצח אלכסנדר טרייקובסקי במהלך דיכוי ההפגנות במינסק ב-10 באוגוסט 2020, יחד עם לוחמי יחידת אלפא של הק.ד.ב.. אלמז(הקישור אינו פעיל) / אתר רשמי הכוחות המיוחדים של בלארוס אלמז "Белорусский алмаз". warspot.ru (ברוסית). נבדק ב-2021-01-11. Deutsche Welle (www.dw.com). "Как обезвреживают оппозицию в Белоруссии | DW | 17.07.2007". DW.COM (ברוסית). נבדק ב-2021-01-11. "Не только ОМОН. Пытаемся определить, какие подразделения задействованы на подавлении протестов" (ברוסית). TUT.BY. 2020-08-13. נבדק ב-2021-01-11. «Алмаз» специального назначения // выпуск телепрограммы «В интересах национальной безопасности» «Генерал-лейтенант Владимир Наумов был первым командиром спецподразделения „Алмаз“» Людмила Джураева. Террористы не пройдут. Белорусская версия(הקישור אינו פעיל) // журнал «Братишка», сентябрь 2005 "CIT: К убийству протестующего в Минске могут быть причастны бойцы «Альфа» или «Алмаз»". The Insider (ברוסית). נבדק ב-2021-01-11. CIT (2020-08-14). "К убийству протестующего в Минске могут быть причастны бойцы спецназа". Medium (באנגלית). נבדק ב-2021-01-11.
פארק התעשייה שחורת

פארק התעשייה שחורת הוא פארק תעשייה, הממוקם כ-3 קילומטרים צפונית לעיר אילת, השייך חברה הכלכלית של העיר. שטח הפארק עומד בסך הכל על כ-620 דונם. פארק עובדים מאות עובדים במפעלים של מספר חברות ובהן חברת החשמל, תעשיות מזון שונות, בית דפוס ועוד. הפארק נחשב לאזור סחר חופשי ולאזור עדיפות לאומית. הפארק חווה גדילה משמעותית בשנים 2017–2020 באמצעות ביצוע מספר מכרזים והקמת מפעלים חדשים. פארק תעשייה שחורת, באתר החברה הכלכלית אילת פארק תעשייה אילת נ. שחורת, באתר מידע על אזורי תעשייה עוד 5 מכרזים באזוה"ת נחל שחורת באילת נסגרו בהצלחה, באתר www.nadlancenter.co.il 13 מפעלים יוקמו באזורי התעשייה באילת ויספקו כ-227 מקורות תעסוקה חדשים, באתר יום יום אילת
Grand Theft Auto Advance

Grand Theft Auto Advance הוא משחק פעולה והרפתקאות מסוג עולם פתוח, שפותח על ידי חברת Digital Eclipse (אנ') ושווק על ידי Rockstar Games. המשחק פותח בלעדית לגיים בוי אדוונס ויצא ב-26 באוקטובר 2004, באותו היום שבו יצא Grand Theft Auto: San Andreas לפלייסטיישן 2. המשחק, הממוקם בליברטי סיטי הבדיונית (מבוססת על העיר ניו יורק) בשנת 2000, הוא פריקוול למשחק Grand Theft Auto 3 ועוקב אחר הפרוטגוניסט מייק, שמסתבך בעולם של פשע מאורגן. המשחק בנוי בסגנון דומה למשחקים Grand Theft Auto 1 ו-Grand Theft Auto 2, כאשר הוא מוצג מזווית עילית. במשחק אין קטעי אנימציה. במקום קטעי אנימציה בין המשימות מופיע דיאלוג עם טקסט בלבד ובלי מדבבים עם תמונות מצוירות של הדמויות ומנגינת רקע. המשחק אינו כולל תחנות רדיו כמו שאר משחקי Grand Theft Auto. בכל מכונית יש מנגינה קבועה שחוזרת על עצמה ולא ניתנת לשינוי. עם זאת, ניתן לראות שלטי חוצות של תחנות הרדיו שקיימות ב-GTA 3 ברחבי ליברטי סיטי ב-GTA Advance. מדיה וקבצים בנושא Grand Theft Auto Advance בוויקישיתוף אתר האינטרנט הרשמי של Grand Theft Auto Advance (באנגלית) "Grand Theft Auto Advance", במסד הנתונים הקולנועיים IMDb (באנגלית)
פארק תעשייה צבאים

פארק תעשייה צבאים הוא פארק תעשייה משותף של מועצה אזורית עמק המעיינות והעיר בית שאן, אשר הוקם בשנת 1997 וממוקם בסמוך לכביש 71 ולתחנת הרכבת בית שאן. בפארק פועלים כמספר מפעלים על שטח של מאות דונמים, ובהם מפעלים לייצור פלסטיק, מכונות ובטון. האזור מוגדר כאזור עדיפות לאומית. מנהל הפארק הוא עזרא שמיר. בינואר 2019 פורסם כי בפארק עתידים לקום כ-48 מפעלים נוספים על אלו הקיימים. אתר האינטרנט הרשמי של פארק תעשייה צבאים https://www.park-zvaim.co.il/מידע-כללי.html פארק התעשייה צבאים בעמק המעיינות: פוטנציאל ענק ותנופה מחודשת במרכז המתפתח, באתר שרשרת האספקה - האתר המוביל לשרשרת האספקה, לוגיסטיקה, שילוח וספנות, רכש, ‏18 בדצמבר 2018 אזור תעשייה פארק צבאים, באתר מידע על אזורי תעשייה פארק התעשייה צבאים: 48 מפעלים בתהליכים מתקדמים לקראת קליטה ופעילות ייצור, באתר עמקניוז - חדשות העמק, ‏14 בינואר 2019
סוזן ויילד

סוזן אליס ויילד (באנגלית: Susan Ellis Wild; נולדה ב-7 ביוני 1957) היא פוליטיקאית אמריקאית, המכהנת כחברת בית הנבחרים של ארצות הברית מטעם קהיליית פנסילבניה. היא חברת בית הנבחרים מאז שלהי נובמבר 2018, ותחילה ייצגה את מחוז הקונגרס ה-15 של פנסילבניה מאז ועד התכנסות הקונגרס ה-116 של ארצות הברית, אז החלה לייצג את מחוז הקונגרס השביעי. ויילד נולדה בראשית יוני 1957, בתם של נורמן לית' וסוזן סטימוס אליס. אמה הייתה עיתונאי, בעוד אביה שירת בחיל האוויר של ארצות הברית במהלך מלחמת העולם השנייה ובמלחמת קוריאה. היא נולדה בבסיס חיל האוויר האמריקאי בוויסבאדן ששכן אז בגרמניה המערבית, בשעה שאביה הוצב שם במסגרת שירותו הצבאי. בצעירותה התגוררה בצרפת, בקליפורניה, בניו מקסיקו ובוושינגטון הבירה. בבחירות לנשיאות ארצות הברית 1976 התנדבה ויילד במטה הבחירות של ג'ימי קרטר. בשנת 1978 השלימה לימודי תואר ראשון באמריקן יוניברסיטי. לוויילד תואר שני במשפטים מבית הספר למשפטים של אוניברסיטת ג'ורג' וושינגטון, שם סיימה את לימודיה ב-1982. ב-1999 הייתה ויילד שותפה במשרד עורכי הדין "גרוס מקגינלי" (Gross McGinley). בשנת 2013 התמודדה לנציבות מחוז ליהיי, אם כי הפסידה בבחירות הכלליות, אך ב-7 בינואר 2015 החלה לכהן כפרקליטה הראשונה של עיריית אלנטאון. ב-31 בדצמבר 2017 התפטרה ויילד מתפקידה זה כדי להתמודד אל בית הנבחרים של ארצות הברית במחוז הקונגרס ה-15 של פנסילבניה, כדי להחליף את נציג המחוז צ'ארלי דנט שפרש מהחיים הפוליטיים לקראת בחירות 2018. היא זכתה בבחירות המקדימות של המפלגה הדמוקרטית וניצבה בפני ראש מחוז ליהיי, מרטי נות'שטיין, במהלך יום בחירות אמצע הכהונה. היא גברה עליו ברוב של 53.4% מקולות הבוחרים. באותו היום התמודדה ויילד במקביל בבחירות מיוחדות למילוי מקומו של דנט, אשר התפטר בחודש מאי, לכן הושבעה כבר ב-27 בנובמבר 2018, ימיו האחרונים של הקונגרס ה-115 של ארצות הברית. בכך צברה ותק של חודשיים משאר עמיתיה שנבחרו בבחירות 2018. עם השבעתה לתפקיד, הפכה ויילד לדמוקרטית הראשונה שייצגה את עמק ליהי מאז 1999. בבחירות אלה נמנתה בין ארבע הנשים שנבחרו לקנוגרס מפנסילבניה, לצד מרי גיי סקנלון, מדליין דין וכריסי הולאהן. ויילד היא מבקרת חריפה של נשיא ברזיל ז'איר בולסונארו, והאשימה אותו כבעל דעות "ימניות קיצוניות, מיזוגניות, קסנופובית והומופוביות". מדיה וקבצים בנושא סוזן ויילד בוויקישיתוף אתר האינטרנט הרשמי של סוזן ויילד בבית הנבחרים האמריקאי (באנגלית) סוזן ויילד, ברשת החברתית פייסבוק סוזן ויילד, ברשת החברתית אקס (טוויטר) סוזן ויילד, ברשת החברתית אינסטגרם סוזן ויילד, סרטונים בערוץ היוטיוב סוזן ויילד, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
טום מרסייה

טום מרסייה (נולד ב-30 בנובמבר 1993) הוא שחקן קולנוע ישראלי, מוכר בעיקר בשל תפקידו בסרט הקולנוע "מילים נרדפות". מרסייה נולד ב-30 בנובמבר 1993 בתל אביב, בנם של היהלומנית והדוגמנית רונית זילברשטיין ומישל מרסייה, מעצב שיער ויזם. בוגר מגמת תיאטרון של תיכון חדש הרצליה ולימודי משחק בבסטודיו למשחק יורם לוינשטיין שבעירו. במסגרת לימודיו שיחק במחזות "פדרה מאוהבת" ו"אגדות מיערות וינה". הופעת הבכורה הקולנועית שלו הייתה בשנת 2019 עם התפקיד הראשי בסרט הקולנוע "מילים נרדפות". בבימויו של הבמאי הישראלי נדב לפיד, שגילה אותו כתלמיד תיאטרון. בסרטו החצי-אוטוביוגרפי של לפיד הוא מגלם את יואב, צעיר ישראלי שהגיע זה עתה לפריז עם ציפיות גבוהות והוא מנסה להיפטר מהלאומיות שלו בהקדם האפשרי. יואב זונח לחלוטין את העברית, את ההיסטוריה של מולדתו ומנתק כל קשר עם משפחתו בישראל. בדומה לדמותו הקולנועית, מרסייה לימד את עצמו צרפתית, עבר לפריז וניתק כל קשר עם ישראל לקראת צילומי הסרט. הופעתו בסרט זה זיכתה אותו במועמדות לפרס אופיר בקטגוריית השחקן הראשי הטוב ביותר ולפרס לומייר בקטגוריית השחקן המבטיח ביותר. בשנת 2020 מרסייה הופיע בסדרת הטלוויזיה "We Are Who We Are (אנ')" של HBO בתפקיד ג'ונתן. בשנת 2023 שיחק לצד רומן דוריס בסרט ההרפתקאות הצרפתי "ממלכת החיות" (אנ') שביים תומא קאייה (אנ'). מרסייה גדל בהרצליה והוא מתגורר בפריז מאז 2018. מדיה וקבצים בנושא טום מרסייה בוויקישיתוף טום מרסייה, ברשת החברתית אינסטגרם טום מרסייה, במסד הנתונים הקולנועיים IMDb (באנגלית) טום מרסייה, באתר Rotten Tomatoes (באנגלית) טום מרסייה, באתר אפל מיוזיק (באנגלית) יוני בינרט, "נעמדתי עירום מול הצוות והודעתי: 'עכשיו מתחילים את החזרות'", באתר ynet, 2 במרץ 2021. "tom__mercier". ispics.com. Synonyms. (אורכב 14.02.2019 בארכיון Wayback Machine) In: radioeins.de. Abgerufen am 15. Februar 2019. Jay Weissberg: Berlin Film Review: 'Synonyms'. In: Variety, 13. Februar 2019. Presseheft zum Film Synonyms, S. 7 (PDF-Datei, 453 KB). "2019 Ophir Award nominations for Israeli film prizes announced". The Jerusalem Post | JPost.com. "25e ceremonie des lumieres de la presse internationale : les nominations" (PDF). Académie des Lumières.
סיטרואן קסארה WRC

סיטרואן קסארה WRC היא מכונית מרוצי ראלי, שנבנתה על ידי סיטרואן להתמודדות באליפות העולם בראלי. המכונית מבוססת על דגם הסיטרואן קסארה. המכונית הוצגה לראשונה בעונת 2001. סבסטיאן לב זכה עם הקסארה בשלוש האליפויות הראשונות שלו. סטירואן זכתה עם המכונית שלוש פעמים באליפות היצרנים. ב-58 מרוצים בהם השתתפה הקסארה היא ניצחה 32 פעמים והגיעה לפודיום 78 פעמים. קסארה WRC מבוססת על דגם ההאצב'ק של סיטרואן קסארה, אף על פי שהדימון ביניהם נמצא במראה החיצוני בלבד. בעונת 1999 השתתפה באליפות סיטרואן קסארה סדרתית שעברה התאמות. המכונית רשמה ניצחונות בראלי קטלוניה ובצרפת. בשנת 2001 קטגוריית המכוניות המותאמות (Kit Car) הוצאה מחוץ לאליפות והוחלפה בקטגוריות הסופר 1,600 וסופר 2,000. סיטרואן הציגה את דגם הקסארה WRC שהתחרה בקטגוריה הבכירה. חסוס פוראס ניצח את ראלי צרפת בעונת 2001 והשיג את ניצחון הבכורה למכונית. סבסטיאן לב ניצח את ראלי מונטה קרלו בעונת 2002, אך לאחר מכן נפסל בשל החלפת צמיגים אסורה. את ניצחון הבכורה עם המכונית השיג בראלי גרמניה. בעונת 2003 הקסארה הייתה יותר תחרותית. בראלי בריטניה, מרוץ סיום העונה, ריצ'רד ברנס שהוביל את המרוץ, נאלץ לפרוש. לב עשה כמה טעויות במקטע האחרון ופספס הזדמנות לנצח את המרוץ. הניצחון היה מקנה לו את תואר האליפות, אותו הפסיד בפער של נקודה אחת לפטר סולברג. למרות ההפסד סיטרואן זכתה באליפות היצרנים. לב זכה בשלוש אליפויות רצופות בין השנים 2004-2006 וסיטרואן זכתה שלוש פעמים באליפות היצרנים (2003-2005). מלבד לב ופוראס, גם קרלוס סאינס ופרנסואה דובאל השיגו ניצחונות עם המכונית. בשנת 2007 הוחלפה הקסארה בדגם הC4 WRC. קבוצות פרטיות המשיכו לעשות שימוש במכונית גם בשנים הבאות. פטר סולברג התחרה עם הקסארה במרבית עונת 2009, כחלק מקבוצה פרטית הנושאת את שמו. קנת' הנסן זכה בשישה תוארי אליפות רצופים באליפות אירופה בראלי-קרוס (2000–2005) כשהוא מתחרה בסיטרואן קסארה. בספטמבר 2004, נביל קארים, התחרה עם הקסארה WRC במרוץ שהתקיים בצרפת כחלק מאליפות העולם בראלי-קרוס. הוא סיים את מקצי הדירוג במקום ה-34 מתוך 37 נהגים ולא עלה לחצי הגמר. בהמשך החליף את המכונית לדגם ה-DS3 עימו התחרה בעונת 2005. הייתה זאת ההופעה היחידה של הקסארה באליפות העולם בראלי-קרוס. מדיה וקבצים בנושא סיטרואן קסארה WRC בוויקישיתוף אתר האינטרנט הרשמי של סיטרואן קסארה WRC Petter Solberg to Drive a Citroen Xsara, Auto123.com CITROËN XSARA WRC – THE HANSENS’ FAVORITE CAR, DirtFish.com, 27 January 2021
שיגולה רקורדס

שיגולה רקורדס היא חברת תקליטים ישראלית, שהוקמה על ידי הראפרים והמפיקים מיכאל כהן ומיכאל מושונוב מצמד ההיפ הופ כהן@מושון והתקליטן והמפיק די ג'יי מש, וכיום מורצת על ידי מיכאל כהן ודי ג׳יי מש. החברה עוסקת בעיקר במוזיקת היפ הופ ופועלת תחת חסותה של הליקון. בראיון למאקו, הצהירו כהן@מושון על שיגולה רקורדס כי "זו הדרך שלנו לקדם גם את המוזיקה שלנו אבל גם כל מיני אמנים שאנחנו מאמינים בהם. לאורך השנים נהיינו מעורבים בהמון פרויקטים ורצינו לאחד את זה למקום אחד - כך נולד למעשה הלייבל". משמעות השם ״שיגולה״ נשארת חסויה וחבריה מסרבים להסביר את משמעותו. החברה הוקמה בשנת 2017 על ידי מיכאל כהן ומיכאל מושונוב מצמד ההיפ הופ כהן@מושון ותקליטנם די ג'יי מש. האלבום הראשון שיצא בלייבל הוא אלבום הבכורה של די ג'יי מש, "מחט על תקליט", שיצא בנובמבר 2017 וכלל הופעות אורח של רביד פלוטניק, איתי לוקץ', כהן@מושון, אורטגה, מיכאל סוויסה, עדן דרסו, אייטולה ועוד, כשני האחרונים הוחתמו לימים בלייבל. השיר "יהיה מה שיהיה" מתוך האלבום, בשיתופם של כהן@מושון ועדן דרסו, נוצר לאחר שדי ג'יי מש יצר קשר עם דרסו באמצעות פייסבוק, לאחר שהאזין לקטע ראפ שהעלתה, והחליט לשתף אותה באלבומו ולהחתים אותה בלייבל, ובשנת 2018, הוציאו השניים אלבום משותף, שנקרא "כתר שקוף". האלבומים הבאים שהוציא הלייבל זכו להצלחה ושבחים ממבקרי המוזיקה. בשנת 2021 הוציא הלייבל את מיקסטייפ הבכורה שלו, הנקרא "שיגסטייפ", המכיל שירים בביצוע אמני הלייבל, ומתארחים בו גם ישי סוויסה ומיכאל סוויסה. אייטולה די ג'יי מש עדן דרסו מיכאל כהן אורי שוחט סלימפים וייב איש כהן@מושון די ג'יי מש - מחט על תקליט (2017) עדן דרסו ודי ג'יי מש - כתר שקוף (2018) וייב איש - העלייה (2020) כהן - מה שאפשר עם מה שנשאר (2021) אורי שוחט - שוחטודה (2022) עדן דרסו - משולש קדוש (2022) די ג'יי מש - יותר מזל משכל (2023) סלימפים - לופ הסבל האינסופי (2023) מאור כהן ודי ג'יי מש - על הדשא (2023) כהן - הביתה (2024) שיגולה - שיגסטייפ (2021) וייב איש וצוקוש - תזמון מושלם (2021) כהן - חצי אפוי (2018) כהן ומיכאל סוויסה - גלישה בסתר (2019) אמ.סי חי ודי ג'יי מש - חי וקיים (2021) אורי שוחט - זה מרגיש טוב (2023) שיגולה רקורדס, ברשת החברתית פייסבוק שיגולה רקורדס, ברשת החברתית אינסטגרם סרטונים בערוץ של שיגולה רקורדס, באתר יוטיוב מתן שרון, ‏זה סוג של עסק משפחתי, כל עוד שם המשפחה הוא היפ הופ, באתר "Time Out ישראל", 3 בפברואר 2021 קרינה סטפנסקי, ‏"מוזיקה היא בין לאומית, והיא יכולה להיות כזאת גם עם שיר בעברית", באתר ‏מאקו‏, 12 ביולי 2018 עידו פורת בגלגלצ: עידו פורת מארח את חברי שיגולה on Apple Podcasts, באתר Apple Podcasts, ‏13/5/2022 (באנגלית בריטית) יואב אברהמי, מחט על תקליט, באתר "הספוג", 17 בדצמבר 2017 בן שלו, עדן דרסו חריפה כמו הראפר הכי קשוח, אבל גם יודעת לרגש, באתר הארץ, 31 באוקטובר 2018 סער גמזו, סיכום תשע"ח במוזיקה: השנה של נטע, באתר ישראל היום, 3 בספטמבר 2018 בן שלו, מתי בפעם האחרונה ראיתם ראפר שמצייר תמונה ישראלית כל כך קשה ונוגעת?, באתר הארץ, 25 באפריל 2020